CELEX: 32020R1589
Language: hu
Date: 2020-07-22 00:00:00
Title: A Bizottság (EU) 2020/1589 felhatalmazáson alapuló rendelete (2020. július 22.) az (EU) 2018/956 európai parlamenti és tanácsi rendelet I. mellékletének a tagállamok és a gyártók által nyomon követendő és bejelentendő, új nehézgépjárművekre vonatkozó adatok tekintetében történő módosításáról (EGT-vonatkozású szöveg)

2020.10.30.   
               
               
                  HU
               
               
                  Az Európai Unió Hivatalos Lapja
               
               
                  L 360/4
               
            
         A BIZOTTSÁG (EU) 2020/1589 FELHATALMAZÁSON ALAPULÓ RENDELETE
         (2020. július 22.)
         az (EU) 2018/956 európai parlamenti és tanácsi rendelet I. mellékletének a tagállamok és a gyártók által nyomon követendő és bejelentendő, új nehézgépjárművekre vonatkozó adatok tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új nehézgépjárművek CO2-kibocsátásának és tüzelőanyag-fogyasztásának nyomon követéséről és bejelentéséről szóló, 2018. június 28-i (EU) 2018/956 európai parlamenti és tanácsi rendeletre (1) és különösen annak 11. cikke (1) bekezdésének a) és b) pontjára.
         mivel:
         
                     (1)
                  
                  
                     Az (EU) 2018/956 rendelet I. mellékletének A. része meghatározza a tagállamok által nyomon követendő és bejelentendő, az Unióban először nyilvántartásba vett új nehézgépjárművekre vonatkozó adatokat.
                  
               
                     (2)
                  
                  
                     A tagállamok, illetve a gyártók által az egyes nehézgépjárművekre vonatkozóan bejelentett adatok könnyebb összehasonlítása érdekében a tagállamoknak további adatokkal kell szolgálniuk a járművek műszaki előírásaihoz kapcsolódó paraméterekről.
                  
               
                     (3)
                  
                  
                     A nehézgépjárművek gyártói által bejelentett adatok minőségének ellenőrzése érdekében a tagállamok bejelentéseiben szerepelnie kell a jármű megfelelőségi nyilatkozatának részét képező gyártói nyilvántartási dokumentumhoz tartozó kriptográfiai hashfüggvénynek is.
                  
               
                     (4)
                  
                  
                     Az (EU) 2018/956 rendelet I. melléklete B. részének 2. pontja meghatározza az egyes nehézgépjárművekre vonatkozóan a gyártók által nyomon követendő és bejelentendő adatokat.
                  
               
                     (5)
                  
                  
                     Az alkatrészek, önálló műszaki egységek vagy rendszerek gyártóira vonatkozó információk egységes bejelentésének biztosítása érdekében a szöveget ki kell egészíteni az (EU) 2017/2400 bizottsági rendeletre (2) való hivatkozásokkal.
                  
               
                     (6)
                  
                  
                     Annak érdekében, hogy a Bizottság ellenőrizhesse a gyártók által a motor CO2-kibocsátására és tüzelőanyag-fogyasztására vonatkozóan bejelentett adatok minőségét, a gyártóknak a motor típusjóváhagyási számát is jelenteniük kell.
                  
               
                     (7)
                  
                  
                     Az (EU) 2018/956 rendelet I. mellékletét ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az (EU) 2018/956 rendelet I. melléklete e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. július 22-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 173., 2018.7.9., 1. o.
         
         
            (2)  A Bizottság (EU) 2017/2400 rendelete (2017. december 12.) az 595/2009/EK európai parlamenti és tanácsi rendeletnek a nehézgépjárművek CO2-kibocsátásának és tüzelőanyag-fogyasztásának meghatározása tekintetében történő végrehajtásáról, valamint a 2007/46/EK európai parlamenti és tanácsi irányelv és az 582/2011/EU bizottsági rendelet módosításáról (HL L 349., 2017.12.29., 1. o.).
      
      
         
            MELLÉKLET
            Az (EU) 2018/956 rendelet I. melléklete a következőképpen módosul:
            
                        1.
                     
                     
                        Az A. rész a következőképpen módosul:
                        
                                    a)
                                 
                                 
                                    a szöveg az alábbi g)–n) ponttal egészül ki:
                                    
                                                „g)
                                             
                                             
                                                a 2021. június 30-ig nyilvántartásba vett járművek esetében, amennyiben rendelkezésre áll, illetve a 2021. július 1-jétől nyilvántartásba vett valamennyi jármű esetében a 2007/46/EK irányelv IX. mellékletének 2. pontja szerinti megfelelőségi nyilatkozat választott mintáján feltüntetett készültségi fok;
                                             
                                          
                                                h)
                                             
                                             
                                                a megfelelőségi nyilatkozat 0.4. pontjában feltüntetett jármű-kategória;
                                             
                                          
                                                i)
                                             
                                             
                                                a 2020. december 31-ig nyilvántartásba vett járművek esetében, amennyiben rendelkezésre áll, illetve a 2021. január 1-jétől nyilvántartásba vett valamennyi jármű esetében a tengelyek száma, a megfelelőségi nyilatkozat 1. pontjában meghatározottak szerint;
                                             
                                          
                                                j)
                                             
                                             
                                                a műszakilag megengedett legnagyobb terhelt tömeg, a megfelelőségi nyilatkozat 16.1. pontjában meghatározottak szerint;
                                             
                                          
                                                k)
                                             
                                             
                                                a 2021. december 31-ig nyilvántartásba vett járművek esetében, amennyiben rendelkezésre áll, illetve a 2022. január 1-jétől nyilvántartásba vett valamennyi jármű esetében egy lenyomat a gyártói nyilvántartási dokumentumhoz tartozó kriptográfiai hashfüggvényről, a megfelelőségi nyilatkozat 49.1. pontjában meghatározottak szerint. A 2025. június 30-ig nyilvántartásba vett járművek esetében a tagállamok csak a kriptográfiai hashfüggvény első 8 karakterét jelenthetik be;
                                             
                                          
                                                l)
                                             
                                             
                                                a 2021. június 30-ig nyilvántartásba vett járművek esetében, amennyiben rendelkezésre áll, illetve a 2021. július 1-jétől nyilvántartásba vett valamennyi jármű esetében a fajlagos CO2-kibocsátás, a megfelelőségi nyilatkozat 49.5. pontjában meghatározottak szerint;
                                             
                                          
                                                m)
                                             
                                             
                                                a 2021. június 30-ig nyilvántartásba vett járművek esetében, amennyiben rendelkezésre áll, illetve a 2021. július 1-jétől nyilvántartásba vett valamennyi jármű esetében az átlagos hasznos terhelés, a megfelelőségi nyilatkozat 49.6. pontjában meghatározottak szerint;
                                             
                                          
                                                n)
                                             
                                             
                                                a nyilvántartásba vétel időpontja”.
                                             
                                          
                              
                  
                        2.
                     
                     
                        A B. rész 2. pontja a 2021-től kezdődően bejelentett járművekre vonatkozóan a következőképpen módosul:
                        
                                    a)
                                 
                                 
                                    a 24. és 25. bejegyzés helyébe a következő szöveg lép:
                                    
                                                Szám
                                             
                                             
                                                Nyomonkövetési paraméterek
                                             
                                             
                                                Forrás: az (EU) 2017/2400 rendelet IV. mellékletének I. része, ha nincs másképpen jelezve
                                             
                                             
                                                Leírás
                                             
                                          
                                                „24.
                                             
                                             
                                                A sebességváltó gyártójának neve és címe
                                             
                                             
                                                Az (EU) 2017/2400 rendelet VI. mellékletének 1. függelékében szereplő, alkatrészre, önálló műszaki egységre vagy rendszerre vonatkozó tanúsítványminta 0.4. pontja
                                             
                                             
                                                A sebességváltó főbb adatai”;
                                             
                                          
                                                25.
                                             
                                             
                                                Gyártmány (a sebességváltó gyártójának kereskedelmi neve)
                                             
                                             
                                                Az (EU) 2017/2400 rendelet VI. mellékletének 1. függelékében szereplő, alkatrészre, önálló műszaki egységre vagy rendszerre vonatkozó tanúsítványminta 0.1. pontja
                                             
                                          
                              
                                    b)
                                 
                                 
                                    a 32. és 33. bejegyzés helyébe a következő szöveg lép:
                                    
                                                Szám
                                             
                                             
                                                Nyomonkövetési paraméterek
                                             
                                             
                                                Forrás: az (EU) 2017/2400 rendelet IV. mellékletének I. része, ha nincs másképpen jelezve
                                             
                                             
                                                Leírás
                                             
                                          
                                                „32.
                                             
                                             
                                                A tengelyek gyártójának neve és címe
                                             
                                             
                                                Az (EU) 2017/2400 rendelet VII. mellékletének 1. függelékében szereplő, alkatrészre, önálló műszaki egységre vagy rendszerre vonatkozó tanúsítványminta 0.4. pontja
                                             
                                             
                                                A tengelyek főbb adatai”;
                                             
                                          
                                                33.
                                             
                                             
                                                Gyártmány (a tengelyek gyártójának kereskedelmi neve)
                                             
                                             
                                                Az (EU) 2017/2400 rendelet VII. mellékletének 1. függelékében szereplő, alkatrészre, önálló műszaki egységre vagy rendszerre vonatkozó tanúsítványminta 0.1. pontja
                                             
                                          
                              
                                    c)
                                 
                                 
                                    a 39. és 40. bejegyzés helyébe a következő szöveg lép:
                                    
                                                Szám
                                             
                                             
                                                Nyomonkövetési paraméterek
                                             
                                             
                                                Forrás: az (EU) 2017/2400 rendelet IV. mellékletének I. része, ha nincs másképpen jelezve
                                             
                                             
                                                Leírás
                                             
                                          
                                                „39.
                                             
                                             
                                                A gumiabroncsok gyártójának neve és címe
                                             
                                             
                                                Az (EU) 2017/2400 rendelet X. mellékletének 1. függelékében szereplő, alkatrészre, önálló műszaki egységre vagy rendszerre vonatkozó tanúsítványminta 1. pontja
                                             
                                             
                                                A gumiabroncsok főbb adatai”;
                                             
                                          
                                                40.
                                             
                                             
                                                Gyártmány (a gumiabroncsok gyártójának kereskedelmi neve)
                                             
                                             
                                                Az (EU) 2017/2400 rendelet X. mellékletének 1. függelékében szereplő, alkatrészre, önálló műszaki egységre vagy rendszerre vonatkozó tanúsítványminta 3. pontja
                                             
                                          
                              
                                    d)
                                 
                                 
                                    A táblázat az alábbi 101. bejegyzéssel egészül ki:
                                    
                                                Szám
                                             
                                             
                                                Nyomonkövetési paraméterek
                                             
                                             
                                                Forrás: az (EU) 2017/2400rendelet IV. mellékletének I. része, ha nincs másképpen jelezve
                                             
                                             
                                                Leírás
                                             
                                          
                                                „101.
                                             
                                             
                                                A 2020. július 1-jei vagy azt követő szimulációs időponttal rendelkező járművek esetében a motor típusjóváhagyási száma
                                             
                                             
                                                Az 582/2011/EU rendelet I. melléklete 5., 6. vagy 7. függeléke kiegészítésének 1.2.1. pontja (amelyik alkalmazandó)
                                             
                                             
                                                A motor adatai”.